proxectonos/corpus_dominio_legal_administrativo_tmp huggingface dataset:
ORDE do 14 de decembro de 2006 pola que se fixa o prezo de venda ao público de diversas publicacións.
CONSELLERÍA DE SANIDADE — III. OUTRAS DISPOSICIÓNS — 16/01/2007

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado, e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público das publicacións editadas polo Servizo Galego de Saúde e que se relacionan no anexo.
2. Este prezo entenderase, de ser o caso, con IVE incluído.
Santiago de Compostela, 14 de decembro de 2006.
Mª José Rubio Vidal
Conselleira de Sanidade
ANEXO I
Alternativa. Programa de prevención dirigido a jóvenes con denuncias por consumo o tenencia de drogas en lugares públicos: 5 euros.
Alternativa. Programa de prevención dirigido a jóvenes con denuncias por consumo o tenencia de drogas en lugares públicos. Manual do profesor: 7 euros.
Alternativa. Programa de prevención dirigido a jóvenes con denuncias por consumo o tenencia de drogas en lugares públicos. Caderno do alumno: 6 euros.
CORRECCIÓN de erros.-Resolución do 26 de outubro de 2006, da Dirección Xeral de Relacións Laborais, pola que se lles dá publicidade ás festas laborais de carácter local para o ano 2007, correspondentes aos concellos das catro provincias da Comunidade Autónoma de Galicia.
CONSELLERÍA DE TRABALLO — III. OUTRAS DISPOSICIÓNS — 05/01/2007

Advertidos erros na devandita resolución publicada no Diario Oficial de Galicia número 219, do 14 de novembro de 2006, é necesario facer a seguinte corrección:
-No anexo III provincia de Ourense, na páxina 16.704, onde di: «2. Amoeiro: 20 de febreiro, Martes de Entroido; 3 de maio, Día dos Maios», debe dicir: «2. Amoeiro: 20 de febreiro, Martes de Entroido; 12 de novembro, luns posterior ao San Martiño».
CORRECCIÓN de erros.-Orde do 21 de decembro de 2006 pola que se establece a convocatoria pública para a programación de cursos do Plan Nacional de Formación e Inserción Profesional na Comunidade Autónoma de Galicia correspondente ao exercicio de 2007.
CONSELLERÍA DE TRABALLO — III. OUTRAS DISPOSICIÓNS — 05/01/2007

Advertidos erros na citada orde, publicada no Diario Oficial de Galicia do xoves, 28 de decembro de 2006, cómpre efectuar as seguintes correccións:
Nos anexos I e II, incluídos nas páxinas 18.929 e 18.930, onde di: «solicitude de accións formativas dirixidas a desempregados (Fondo Social Europeo)», debe dicir: «solicitude para a programación de cursos do Plan Nacional de Formación e Inserción Profesional (FIP)».
Nos anexos V e VI, incluídos nas páxinas 18.938 e 18.939, as referencias feitas ao artigo 8 da orde do 21 de decembro de 2006 ( FSE) deben entenderse feitas ao artigo 9 da orde do 21 de decembro de 2006 ( FIP).
CORRECCIÓN de erros.-Decreto 167/2006, do 14 de setembro, polo que se modifica o Decreto 278/2002, do 12 de setembro, do mapa farmacéutico e delimitación territorial para a autorización de novas oficinas de farmacia conforme módulos de poboación.
CONSELLERÍA DE SANIDADE — III. OUTRAS DISPOSICIÓNS — 05/01/2007

Advertidos erros no texto do devandito decreto, publicado no Diario Oficial de Galicia nº 188, do
28 de setembro de 2006, cómpre facer as seguintes correccións:
No anexo I, páxina 14.629:
-Onde di: «Área de saúde Pontevedra, Zona farmacéutica Agolada», debe dicir: «Área de saúde Santiago, Zona farmacéutica Agolada».
-Onde di: «Área de saúde Pontevedra, Zona farmacéutica Cuntis», debe dicir: «Área de saúde Santiago, Zona farmacéutica Cuntis».
-Onde di: «Área de saúde Pontevedra, Zona farmacéutica Dozón», debe dicir: «Área de saúde Santiago, Zona farmacéutica Dozón».
-Onde di: «Área de saúde Pontevedra, Zona farmacéutica Rodeiro», debe dicir: «Área de saúde Santiago, Zona farmacéutica Rodeiro».
-Onde di: «Área de saúde Pontevedra, Zona farmacéutica Silleda», debe dicir: «Área de saúde Santiago, Zona farmacéutica Silleda».
-Onde di: «Área de saúde Pontevedra, Zona farmacéutica Vila de Cruces», debe dicir: «Área de saúde Santiago, Zona farmacéutica Vila de Cruces».
Na páxina 14.630:
-Onde di: «Área de saúde Pontevedra, Zona farmacéutica A Estrada», debe dicir: «Área de saúde Santiago, Zona farmacéutica A Estrada».
-Onde di: «Área de saúde Pontevedra, Zona farmacéutica Lalín», debe dicir: «Área de saúde Santiago, Zona farmacéutica Lalín».
No anexo II, páxina 14.631:
-Onde di: «Área de saúde Santiago, Zona farmacéutica Ames, Noia, Ribeira, Teo, Brión, Lousame, Melide, Padrón, Pobra do Caramiñal (A), Tordoia», debe dicir: «Área de saúde Santiago, Zona farmacéutica Ames, Noia, Ribeira, Teo, Brión, Lousame, Melide, Padrón, Pobra do Caramiñal (A), Tordoia, Agolada, Rodeiro, Silleda».
-Onde di: «Área de saúde Pontevedra, Zona farmacéutica Marín, Agolada, Caldas de Reis, Rodeiro, Silleda, Vilaboa», debe dicir «Área de saúde Pontevedra, Zona farmacéutica Marín, Caldas de Reis, Vilaboa».
No anexo III, páxina 14.638:
-Onde di: «Área de saúde Pontevedra, Zona farmacéutica Agolada (3.678)», debe dicir: «Área de saúde Santiago, Zona farmacéutica Agolada (3678)».
Na páxina 14.639:
-Onde di: «Área de saúde Pontevedra, Zona farmacéutica Rodeiro (3.553)», debe dicir: «Área de saúde Santiago, Zona farmacéutica Rodeiro (3553)».
-Onde di: «Área de saúde Pontevedra, Zona farmacéutica Silleda (9.055)», debe dicir: «Área de saúde Santiago, Zona farmacéutica Silleda (9055)».
ORDE do 14 de decembro de 2006 pola que se resolve a convocatoria da do 31 de marzo (Diario Oficial de Galicia do 12 de abril), de concesión de axudas económicas para compensar gastos derivados dos accidentes de tráfico do persoal en función docente ou inspectora.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/01/2007

Por Orde do 31 de marzo de 2006 convócanse axudas económicas para compensar gastos derivados
dos accidentes de tráfico do persoal en función docente ou inspectora.
As solicitudes admitidas foron estudadas pola comisión de valoración nomeada na propia orde da convocatoria.
En consecuencia, de acordo co establecido na disposición quinta da citada orde e atendendo á proposta da comisión de valoración, esta consellería
RESOLVE:
Primeiro.-Facer pública a adxudicación da citada axuda ás seguintes persoas e nas contías que se relacionan:
-Ana Isabel García Cajuso: 483,88 A.
-José Antonio Iglesias Maillo: 373  A
-Jorge Cao Abad: 5.222,25 A
-María Carballo Balboa: 721,21 A
-Xerardo Fentanes Rodríguez: 474,72 A
-Mª Dolores González Fernández: 600 A
-Leonisa Vázquez Chousal: 998,63 A
-Adoración de la Fuente Fernández: 1.246,27 A
-Roselina Fernández Barrera: 454,66 A
-Susana Fernández Vázquez: 420 A
-Mª Josefa Pedreira Ortigueira: 3.052,41 A
-Julia Fernández Fernández: 1.041,44 A
-Manuel Veiga Rial: 1.242,66 A
-Ricardo Rey Casás: 1.177,39 A
-Ramón Molinos Crespo: 250,99 A
-Ángel Pérez Fernández: 377,79 A
-Isabel Serna Masiá: 150,25 A
Segundo.-Contra esta orde, que pon fin á vía administrativa, caberá interpoñer potestativamente recurso de reposición no prazo dun mes contado a partir do día seguinte ao da publicación desta orde no DOG ou ben directamente recurso contencioso-administrativo no prazo de dous meses.
Santiago de Compostela, 14 de decembro de 2006.
Laura Sánchez Piñón
Conselleira de Educación e Ordenación Universitaria
RESOLUCIÓN do 13 de decembro de 2006 pola que se procede á publicación das subvencións concedidas en virtude da Orde do 27 de abril de 2006 pola que se establecen as bases reguladoras para a concesión en réxime de concorrencia competitiva de subvencións a empresas privadas para a creación, reforma e mellora da infraestrutura hoteleira sita en núcleos históricos en áreas de rehabilitación integral, e se procede á súa convocatoria para o ano 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 03/01/2007

De conformidade co disposto no artigo 18.1º da Lei 38/2003, do 17 de novembro, xeral de subvencións, e 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas en virtude da Orde do 27 de abril de 2006 pola que se establecen as bases reguladoras para a concesión en réxime de concorrencia competitiva de subvencións a empresas privadas para a creación, reforma e mellora da infraestrutura hoteleira sita en núcleos históricos en áreas de rehabilitación integral e se procede á súa convocatoria para o ano 2006, e que superen os 3.000 euros.
Finalidade da axuda: a subvención dos gastos das accións encamiñadas a fomentar a creación de establecementos hoteleiros en atención ás súas característica arquitectónicas e patrimoniais, así como a súa localización en núcleos históricos, entendendo o concepto de núcleo histórico como área de rehabilitación integral (ARI) así declarada pola Consellería de Vivenda e Solo.
Norma reguladora: Orde do 27 de abril de 2006 pola que se establecen as bases reguladoras para a concesión en réxime de concorrencia competitiva de subvencións a empresas privadas para a creación, reforma e mellora da infraestrutura hoteleira sita en núcleos históricos en áreas de rehabilitación integral e se procede á súa convocatoria para o ano 2006 (Diario Oficial de Galicia nº 87, do 8 de maio).
Crédito orzamentario: 744.153 A na aplicación orzamentaria 10.06.651A.770.2, distribuídos en 3 anualidades, no ano 2006, 217.291 A, no ano 2007, 206.462 A e no ano 2008, 320.400 A.
Beneficiarios da subvención cunha contía superior a 3.000 euros, e importe da axuda concedida a cada un deles expresada en euros, por orde alfabética:
ANEXO
Subvención
Beneficiario
2006
2007
2008
Aura Hostelería del Noroeste, S.C.
51.757,80
51.757,80
103.515,60
Rey Suárez, Mª del Rosario
28.749,84
28.749,84
57.499,68
80.507,64
80.507,64
161.015,28
Santiago de Compostela, 13 de decembro de 2006.
Fernando X. Blanco Álvarez
Conselleiro de Innovación e Industria
RESOLUCIÓN do 13 de decembro de 2006 pola que se procede á publicación das subvencións concedidas en virtude da Orde do 16 de maio de 2006 pola que se establecen as bases reguladoras para a concesión en réxime de concorrencia competitiva de subvencións para o fomento de infraestruturas turísticas no medio rural, e se procede á súa convocatoria para o ano 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 03/01/2007

De conformidade co disposto no artigo 18.1º da Lei 38/2003, do 17 de novembro, xeral de subvencións, e 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas en virtude da Orde do 16 de maio de 2006 pola que se establecen as bases reguladoras para a concesión en réxime de concorrencia competitiva de subvencións para o fomento de infraestruturas turísticas no medio rural e se procede á súa convocatoria para o ano 2006 e, que superan os 3.000 euros.
Finalidade da axuda: a subvención dos gastos das accións encamiñadas a fomentar o turismo no medio rural que pola súa conceptuación como actividade turística se considera incentivable ao abeiro do Decreto 172/2001, do 12 de xullo, sobre incentivos para o desenvolvemento económico e fomento da actividade empresarial da Comunidade Autónoma de Galicia.
Norma reguladora: Orde do 16 de maio de 2006 pola que se establecen as bases reguladoras para a concesión en réxime de concorrencia competitiva de subvencións para o fomento de infraestruturas turísticas no medio rural e se procede á súa convocatoria para o ano 2006 (DOG nº 101, do 29 de maio).
Crédito orzamentario: 1.000.000 A na aplicación orzamentaria 10.06.651A.770.0, distribuídos en 3 anualidades, no ano 2006, 400.000 A, no ano 2007, 300.000 A e no ano 2008, 300.000 A.
Beneficiarios da subvención cunha contía superior a 3.000 euros, e importe da axuda concedida a cada un deles expresada en euros, por orde alfabética:
ANEXO
Subvención
Beneficiario
2006
2007
2008
Total
Explot. Cinegético Tur. Río Limia, S.L.
28.299,42
33.015,99
33.015,99
94.331,4
Total
28.299,42
33.015,99
33.015,99
94.331,4
Santiago de Compostela, 13 de decembro de 2006.
Fernando X. Blanco Álvarez
Conselleiro de Innovación e Industria
ORDE do 15 de decembro de 2006 pola que se amplía o prazo da disposición transitoria da Orde do 24 de maio de 2006 pola que se crea e se regula o Rexistro de Instalacións de Distribución polo Miúdo de Produtos Petrolíferos Líquidos.
CONSELLERÍA DE INNOVACIÓN E INDUSTRIA — I. DISPOSICIÓNS XERAIS — 02/01/2007

A Consellería de Innovación e Industria ditou a Orde do 24 de maio de 2006 pola que se crea e se regula o Rexistro de Instalacións de Distribución polo Miúdo de Produtos Petrolíferos Líquidos, (Diario Oficial de Galicia nº 114, do 15 de xuño).
Na disposición transitoria da orde establécese un prazo de 6 meses para que os titulares das instalacións de distribución polo miúdo xa existentes no momento de entrar en vigor a orde remitiranlle á dirección xeral competente en materia de industria unha copia da resolución de autorización e/ou inscrición definitiva, a folla de actualización de datos que figura como anexo I á orde e os últimos planos da instalación existentes, prazo que remata o 16 de decembro de 2006.
Tendo en conta a lentitude dos titulares no envío da documentación á que se fai referencia no parágrafo anterior, que fai que a día de hoxe non se teñan recibido nin a metade das comunicacións esperadas, considérase necesario ampliar o prazo da disposición transitoria da orde.
En consecuencia, en uso das atribucións que me foron conferidas,
DISPOÑO:
Artigo único.-Ampliar o prazo da disposición transitoria Orde do 24 de maio de 2006 pola que se crea e se regula o Rexistro de Instalacións de Distribución polo Miúdo de Produtos Petrolíferos Líquidos de 6 a 12 meses, fixando o límite para o cumprimento do trámite previsto nesta disposición no 16 de xuño de 2007.
Santiago de Compostela, 15 de decembro de 2006.
Fernando Xabier Blanco Álvarez
Conselleiro de Innovación e Industria
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
CORRECCIÓN de erros.-Orde do 8 de novembro de 2006 pola que se autoriza a posta en funcionamento de estudos oficiais de posgrao nas universidades do sistema universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/01/2007

Advertidos erros na devandita orde, publicada no Diario Oficial de Galicia número 221, do xoves 16 de novembro de 2006, é necesario efectuar a seguinte corrección:
-Na páxina 16.828, onde di:
ANEXO IV
PROGRAMAS INTERUNIVERSITARIOS
PROGRAMA OFICIAL DE
POSGRAO
TÍTULOS
UNIVERSIDADE
COORDINADORA
UNIVERSIDADES
PARTICIPANTES
HISTORIA CONTEMPORÁNEA
MÁSTER EN HISTORIA
CONTEMPORÁNEA
UAM
USC
UAM
Debe dicir:
ANEXO IV
PROGRAMAS INTERUNIVERSITARIOS
PROGRAMA OFICIAL DE
POSGRAO
TÍTULOS
UNIVERSIDADE
COORDINADORA
UNIVERSIDADES
PARTICIPANTES
HISTORIA CONTEMPORÁNEA
MÁSTER EN HISTORIA
CONTEMPORÁNEA
UAM
USC
UAB
UIMP
DECRETO 252/2006, do 14 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de mellora da seguridade viaria na PO-549 Vilagarcía de Arousa (PO-301)-Cambados (VG-4.3.). P.k. 2+900 ao 4+700. (Clave PO/06/027.06).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 03/01/2007

Con data do 15 de novembro de 2006 o director xeral de Obras Públicas, por delegación da conselleira de Política Territorial, Obras Públicas e Transportes aprobou o proxecto de construción de mellora da seguridade viaria na PO-549 Vilagarcía de Arousa (PO-301)-Cambados (VG-4.3.). P.k. 2+900 ao 4+700. Clave: PO/06/027.06.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia favorable na seguridade viaria, por tratarse dun treito de concentración de accidentes e por ser necesario remodelar distintas interseccións.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes, e logo da deliberación do Consello da Xunta de Galicia, na súa reunión do día catorce de decembro de dous mil seis,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que
se concretan no expediente administrativo instruído, para os efectos de expropiación, no proxecto de construción de mellora da seguridade viaria na PO-549 Vilagarcía de Arousa (PO-301)-Cambados (VG-4.3.). P.k. 2+900 ao 4+700. Clave: PO/06/027.06.
Santiago de Compostela, catorce de decembro de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
DECRETO 248/2006, do 7 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado de acondicionamento da estrada LU-722 Becerreá-Navia de Suarna, treito I, Becerreá-A Ribeira. (Clave LU/01/056.01.1).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 03/01/2007

Con data do 19 de outubro de 2006 o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto de trazado de acondicionamento da estrada LU-722 Becerreá-Navia de Suarna, treito I, Becerreá-A Ribeira. Clave LU/01/056.01.1.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia na viabilidade invernal. Este trazado discorre por un val e o itinerario alternativo a través dunha estrada da Deputación atravesa unha zona moito máis montañosa, con problemas de neve no inverno.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta de Galicia na súa reunión do día sete de decembro de dous mil seis,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído
para efectos de expropiación no proxecto de trazado de acondicionamento da estrada LU-722 Becerreá-Navia de Suarna, treito I, Becerreá-A Ribeira. Clave LU/01/056.01.1.
Santiago de Compostela, sete de decembro de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
DECRETO 247/2006, do 7 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da nova vía de conexión Rairo (CV-401)-Bemposta (OU-105). (Clave OU/06/088.01).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 03/01/2007

O 26 de outubro de 2006, o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto de trazado da nova vía de conexión: Rairo (CV-401)-Bemposta (OU-105). Clave: OU/06/088.01.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa grande influencia na articulación do tráfico urbano de Ourense. Esta nova vía forma parte da circunvalación leste e a súa contrución leva consigo un substancial aforro en tempos de percorrido, e unha mellora da habitabilidade ao transferir tráficos dun contorno urbano a unha vía específica para automóbiles.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta na súa reunión do día sete de decembro de dous mil seis,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que
se concretan no expediente administrativo instruído, para efectos de expropiación, no proxecto de trazado da nova vía de conexión Rairo (CV-401)-Bemposta (OU-105). Clave: OU/06/088.01.
Santiago de Compostela, sete de decembro de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
DECRETO 250/2006, do 14 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de mellora da seguridade viaria na PO-504 Sanxenxo (PO-308)-Vilalonga (PO-550). Gondar, p.k. 0+500 ao 3+600. (Clave PO/06/026.06).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 03/01/2007

O 21 de novembro de 2006, o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto de construción de mellora da seguridade viaria na PO-504 Sanxenxo (PO-308)-Vilalonga (PO-550). Gondar, p.k. 0+500 ao 3+600. Clave: PO/06/026.06.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia favorable na seguridade viaria, por tratarse dun treito de concentración de accidentes e por ser necesario remodelar distintas interseccións.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta na súa reunión do día catorce de decembro de dous mil seis,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de cons
trución de mellora da seguridade viaria na PO-504 Sanxenxo (PO-308)-Vilalonga (PO-550). Gondar, p.k. 0+500 ao 3+600. Clave: PO/06/026.06.
Santiago de Compostela, catorce de decembro de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
DECRETO 251/2006, do 14 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de mellora da seguridade viaria na AC-211 San Pedro (N-VI)-A Pasaxe (N-VI), treito O Burgo-A Pasaxe. (Clave AC/06/035.06).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 03/01/2007

O 17 de novembro de 2006 o director xeral de Obras Públicas, por delegación da conselleira de Política Territorial, Obras Públicas e Transportes aprobou o proxecto de construción de mellora da seguridade viaria na AC-211 San Pedro (N-VI)-A Pasaxe (N-VI), treito: O Burgo-A Pasaxe. Clave: AC/06/035.06.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa influencia na seguridade viaria, xa que se trata dun treito de concentración de accidentes, actuando de xeito importante na reforma de varias interseccións.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta na súa reunión do día catorce de decembro de dous mil seis,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo ins-
truído, para efectos de expropiación no proxecto de construción de mellora da seguridade viaria na AC-211 San Pedro (N-VI)-A Pasaxe (N-VI), treito: O Burgo-A Pasaxe. Clave: AC/06/035.06.
Santiago de Compostela, catorce de decembro de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
DECRETO 249/2006, do 14 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de mellora da seguridade viaria na PO-308 Pontevedra (PO-531)-A Lanzada (VG-4.1), treito p.k. 4+200 ao 7+600. (Clave PO/06/050.06).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 03/01/2007

O 24 de novembro de 2006, o director xeral de Obras Públicas, por delegación da conselleira de Política Territorial, Obras Públicas e Transportes aprobou o proxecto de construción de mellora da seguridade viaria na PO-308 Pontevedra (PO-531)-A Lanzada (VG-4.1), treito p.k. 4+200 ao 7+600. Clave: PO/06/050.06.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia favorable na seguridade viaria, por tratarse dun treito de concentración de accidentes e por ser necesario remodelar distintas interseccións.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta na súa reunión do día catorce de decembro de dous mil seis,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construción de mellora da seguridade viaria na
PO-308 Pontevedra (PO-531)-A Lanzada (VG-4.1), treito p.k. 4+200 ao 7+600. Clave: PO/06/050.06.
Santiago de Compostela, catorce de decembro de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
DECRETO 246/2006, do 21 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de mellora da seguridade viaria na PO-552 Vigo-Tui, A Guarda. (Clave PO/06/038.06).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 02/01/2007

O 24 de novembro de 2006, o director xeral de Obras Públicas, por delegación da conselleira de
Política Territorial, Obras Públicas e Transportes aprobou o proxecto de construción de mellora da seguridade viaria na PO-552 Vigo-Tui, A Guarda. Clave: PO/06/038.06.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia favorable na seguridade viaria, por tratarse dun treito de concentración de accidentes e por ser necesario remodelar distintas interseccións.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta na súa reunión do día vinte e un de decembro de dous mil seis,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación, no proxecto de construción de mellora da seguridade viaria na PO-552 Vigo-Tui, A Guarda. Clave: PO/06/038.06.
Santiago de Compostela, vinte e un de decembro de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
CORRECCIÓN de erros.-Orde do 11 de decembro de 2006 pola que se establecen as bases reguladoras do programa para o fomento das transformacións dos contratos de carácter temporal en indefinidos e se procede á súa convocatoria para o ano 2007.
CONSELLERÍA DE TRABALLO — III. OUTRAS DISPOSICIÓNS — 02/01/2007

Advertidos erros na citada resolución, publicada no Diario Oficial de Galicia do venres 15 de decembro de 2006, é necesario efectuar a seguinte corrección:
O anexo incluído na páxina 18.276 debe substituírse polo que se insire a continuación.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 13 de decembro de 2006 pola que se ordena publicar a decisión do xurado do premio Elías Valiña ao esforzo revitalizador e promocional do Camiño de Santiago.
CONSELLERÍA DE CULTURA E DEPORTE — III. OUTRAS DISPOSICIÓNS — 04/01/2007

Por Orde do 5 de xuño de 2006 (DOG nº 118, do mércores 21 de xuño) convocouse o premio Elías Valiña ao esforzo revitalizador e promocional do Camiño de Santiago, co fin de recoñecer e recompensar os méritos de todas aquelas institucións, asociacións ou entidades culturais que dediquen unha parte significativa da súa actividade á revitalización e promoción do Camiño de Santiago, contribuíndo así á conservación, recuperación, coñecemento e divulgación do seu patrimonio histórico, relixioso e cultural.
O artigo 4º da citada orde establece que o premio será outorgado por un xurado presidido pola conselleira de Cultura e Deporte, ou persoa en quen delegue, e estará integrado polos seguintes membros: o presidente do Comité Internacional de Expertos do Camiño de Santiago, dous membros nomeados pola conselleira de Cultura e Deporte entre persoas de recoñecido prestixio na materia; a institución, asociación cultural, padroado ou fundación que
gañase na anterior convocatoria, e os presidentes das entidades inscritas no Rexistro de Entidades de Promoción do Camiño de Santiago cos números 39, 40, 41 e 42, que serán substituídos o próximo ano polos catro seguintes, e así sucesivamente ata que roten todos.
Por todo isto,
RESOLVO:
Ordenar a publicación da decisión do xurado do premio Elías Valiña ao esforzo revitalizador e promocional do Camiño de Santiago.
O citado xurado, reunido en Santiago de Compostela o día 11 de novembro de 2006, acordou concederlle o premio Elías Valiña ao esforzo revitalizador e promocional do Camiño de Santiago, ao proxecto presentado pola Asociación de Amigos del Camino de Santiago Astur-Galaico del Interior.
Santiago de Compostela, 13 de decembro de 2006.
Ánxela Bugallo Rodríguez
Conselleira de Cultura e Deporte
ORDE do 28 de decembro de 2006 pola que se amplía a dotación orzamentaria da Orde do 4 de setembro de 2006 pola que se ditan disposicións para o desenvolvemento no ámbito agrario do Decreto do 24 de agosto, de medidas urxentes para a reparación de danos e perdas causados pola vaga de incendios que asolaron Galicia durante os días 4 a 14 de agosto do ano en curso.
CONSELLERÍA DO MEDIO RURAL — III. OUTRAS DISPOSICIÓNS — 04/01/2007

Pola Orde do 4 de setembro de 2006 establecéronse as disposicións para o desenvolvemento no eido agrario do Decreto 138/2006, do 24 de agosto, de medidas urxentes para a reparación de danos e perdas causados pola vaga de incendios que asolaron Galicia durante os días 4 a 14 de agosto do ano en curso (Diario Oficial de Galicia nº 171, do 5 de setembro de 2006).
No artigo 12 da devandita orde, relativo ao financiamento, detállase a aplicación orzamentaria e o importe económico previsto para as cinco liñas de axudas que se financian nesta orde. Tendo en conta o elevado número de solicitudes de axuda que se recibiron e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar as solicitudes de axuda presentadas, sempre que cumpran co establecido na orde desta consellería citada anteriormente.
En virtude do exposto, de conformidade co artigo 30.1º 3 do Estatuto de autonomía de Galicia, e no uso das facultades que me confire a Lei 1/1983, reguladora da Xunta e do seu presidente,
DISPOÑO:
Artigo único.
Primeiro.-Amplíase a dotación orzamentaria da aplicación orzamentaria 11.03.614A.774.0 que se
recolle na orde desta consellería, do 4 de setembro de 2006 (Diario Oficial de Galicia nº 171, do 5 de setembro), pola que se ditan disposicións para o desenvolvemento no eido agrario do Decreto 138/2006, do 24 de agosto, de medidas urxentes para a reparación de danos e perdas causados pola vaga de incendios que asolaron Galicia durante os días 4 a 14 de agosto do ano en curso, nun total de 1.900.000,00 euros.
Segundo.-Tamén se poderán utilizar outros remanentes adicionais que puidesen existir na mesma aplicación. En todo caso, a concesión da axuda para a reparación de danos causados en infraestruturas e equipamentos privados de carácter forestal, os danos causados en explotacións agrícolas e gandeiras, a morte de gando que estivese incluído no Rexistro de Explotacións Gandeiras e a restauración dos terreos queimados dedicados a pasto e cultivos forraxeiros de explotacións gandeiras estará condicionada á existencia de crédito axeitado e suficiente e limitarase ás dispoñibilidades orzamentarias.
Terceiro.-Esta modificación non afecta o prazo que se establece para a presentación de solicitudes de axuda na devandita Orde do 4 de setembro de 2006.
Santiago de Compostela, 28 de decembro de 2006.
Alfredo Suárez Canal
Conselleiro do Medio Rural
ORDE do 28 de decembro de 2006 pola que se amplía a dotación orzamentaria para a concesión das axudas excepcionais de apoio do mercado no sector avícola establecidas pola Orde do 14 de setembro de 2006.
CONSELLERÍA DO MEDIO RURAL — III. OUTRAS DISPOSICIÓNS — 04/01/2007

A Orde da Consellería do Medio Rural do 14 de setembro de 2006 (DOG nº 181, do 19 de setembro) regula o procedemento para a solicitude, tramitación e concesión de determinadas axudas excepcionais de concesión directa para apoio ao mercado destinadas ao sector avícola.
No seu artigo 5º precísanse as aplicacións orzamentarias e o importe económico previsto para o financiamento das ditas axudas, e no seu parágrafo 1 sinálase que as dotacións iniciais se poderán incrementar, de ser procedente, tramitando o expediente de xeración e ampliación de crédito oportuno.
Co obxecto de poder amparar todas as solicitudes nas distintas liñas de axuda establecidas, e posto que a dotación inicial resulta insuficiente, aprobáronse os correspondentes expedientes de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.I.3 do Estatuto de autonomía de Galicia e facendo uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e a Lei 1/1983, reguladora da Xunta e do seu presidente,
DISPOÑO:
Artigo único.
1. Amplíase a dotación orzamentaria que se establece na Orde desta consellería do 14 de setembro de 2006 (Diario Oficial de Galicia nº 181, do 19 de setembro), pola que se establecen as bases e se convocan para o 2006 determinadas axudas excepcionais de apoio do mercado no sector avícola de carne.
2. O incremento da dotación será de 21.718,32 euros, con cargo á aplicación orzamentaria 11.03.615-A.770.0 dos orzamentos xerais da Comunidade Autónoma de Galicia para o ano 2006.
3. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta ao prazo de presentación de solicitudes establecido na devandita Orde do 14 de setembro de 2006.
Disposición derradeira
Esta orden entrará en vigor o mesmo día da súa publicación no Diario Oficial de Galicia.
Santiago de Compostela, 28 de decembro de 2006.
Alfredo Suárez Canal
Conselleiro do Medio Rural
RESOLUCIÓN do 29 de decembro de 2006, da Secretaría Xeral de Comunicación, pola que se abre o prazo de solicitudes de xestión dun programa de televisión dixital local, dirixido aos concellos integrados nas demarcacións establecidas dentro do Plan técnico nacional de televisión dixital local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 08/01/2007

A Lei 41/1995, do 22 de decembro, de televisión local por ondas terrestres, establece que a xestión do servizo de televisión local poderá ser realizada, de maneira preferente, polos propios concellos.
Conforme o artigo 4 da citada lei o Plan técnico nacional da televisión dixital local (aprobado por R.D. 439/2004, do 12 de marzo, modificado por R.D. 2268/2004, do 3 de decembro), establece o ámbito de cobertura de cada canle múltiple, que están constituídos polos termos municipais dunha ou varias localidades e cada canle múltiple terá capacidade
para a difusión, polo menos, de catro programas de televisión dixital.
Conforme a disposición transitoria segunda da referida Lei 41/1995, os concellos disporían dun prazo, desde a aprobación do plan, para determinar a modalidade de xestión directa municipal dun programa de televisión local con tecnoloxía dixital dentro da canle múltiple correspondente. Os ditos prazos foron modificados, pola súa vez, polo Real decreto 2268/2004, do 3 de decembro.
Pola súa banda, o Decreto 81/2005, do 14 de abril, que regula o réxime xurídico de xestión do servizo público de televisión dixital na Comunidade Autónoma de Galicia, dentro do capítulo II, das televisións públicas, establece no seu artigo 4.2º que os concellos interesados integrados nunha demarcación planificada poderán solicitar a xestión dun programa de televisión dixital local, debendo presentar a súa solicitude ante o órgano competente en materia de comunicación social, neste caso ante a Secretaría Xeral de Comunicación, Dirección Xeral de Comunicación Audiovisual, todo isto conforme os requisitos establecidos nos artigos 5, 9, 10 e 11 do mencionado decreto.
Consonte o disposto na disposición derradeira primeira do decreto da Xunta de Galicia 81/2005, do 14 de abril, e co fin de asegurar o cumprimento dos prazos establecidos para a emisión da televisión terrestre con tecnoloxía dixital.
DISPOÑO:
Único.-Ábrese un prazo ata o 23 de marzo de 2007, para que os concellos interesados integrados nunha demarcación planificada poidan solicitar a xestión dun programa de televisión dixital local, conforme o procedemento e requisitos establecidos nos artigos 4 e 5 do decreto da Xunta de Galicia 81/2005, do 14 de abril (DOG nº 79, do 26 de abril), polo que se regula o réxime xurídico da xestión do servizo público de televisión dixital na Comunidade Autónoma de Galicia.
Santiago de Compostela, 29 de decembro de 2006.
Juan Fernando Salgado García
Secretario xeral de Comunicación
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
CORRECCIÓN de erros.-Orde do 3 de xaneiro de 2007 pola que se establecen e convocan axudas de prevención e apoio a familias en situacións carenciais graves para a preservación dos menores no seu contorno.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 15/01/2007

Advertido erro na orde publicada no Diario Oficial de Galicia nº 8, do xoves, 11 de xaneiro de 2007, cómpre facer a seguinte corrección:
Na páxina 464, no artigo 4º, epígrafe d), onde di: «d) Que os ingresos da unidade familiar no ano en que se perciba a axuda non excedan a metade da cantidade establecida como salario mínimo interprofesional para o ano 2007 en cómputo anual.», debe dicir: «d) Que a renda per cápita da unidade familiar no ano en que se perciba a axuda non exceda a metade da cantidade establecida como salario mínimo interprofesional para o ano 2007 en cómputo anual».
ORDE do 3 de xaneiro de 2007 pola que se autoriza o inicio de actividades da Residencia de Maiores de Larouco (Ourense).
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 11/01/2007

En virtude do disposto no artigo 29 da Lei 4/1993, do 14 de abril, de servizos sociais, para a creación de centros de servizos sociais propios da Administración autonómica, é necesaria unha norma con rango de decreto, sendo necesaria unha orde da consellería competente para o inicio da súa actividade.
A Residencia de Maiores de Larouco creouse mediante o Decreto 156/2006, do 7 de setembro, polo que procede agora a autorización do inicio das súas actividades.
Ao abeiro do establecido na disposición derradeira primeira do antedito decreto, autorízase a Vicepresidencia da Igualdade e do Benestar para o seu desenvolvemento e a súa execución.
Polo exposto, e en uso das facultades que teño atribuídas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, polo Decreto 211/2005, do 3 de agosto, polo que se establece a estrutura orgánica da Xunta de Galicia, e polo Decreto 517/2005, do 6 de outubro, polo que se establece a estrutura orgánica da Vicepresidencia da Igualdade e do Benestar,
DISPOÑO:
Artigo único.-Autorizar o inicio de actividades e a posta en funcionamento da Residencia de Maiores
de Larouco (Ourense), conforme os datos que se relacionan no anexo desta orde.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de xaneiro de 2007.
Anxo Manuel Quintana González
Vicepresidente da Igualdade e do Benestar
ANEXO
Provincia: Ourense.
Concello: Larouco.
Enderezo: lugar da Seara, s/n, CP 32358 Larouco (Ourense).
Denominación: Residencia de Maiores de Larouco.
Tipoloxía: residencia.
Área: vellez.
Número de prazas autorizadas: 82.
RESOLUCIÓN do 11 de decembro de 2006, da Dirección Xeral de Tributos, pola que se lle concede a Caja Duero a condición de entidade colaboradora para a recadación dos tributos e outros ingresos de dereito público.
CONSELLERÍA DE ECONOMÍA E FACENDA — III. OUTRAS DISPOSICIÓNS — 12/01/2007

Esta dirección xeral, examinada a solicitude presentada por Caja Duero e baseándose no disposto no Real decreto 939/2005, do 29 de xullo, polo que se aproba o Regulamento xeral de recadación, dita a seguinte resolución:
Primeiro.-Autorizar a Caja Duero para actuar como entidade colaboradora na xestión recadatoria desenvolvida pola Consellería de Economía e Facenda, con suxeición ao establecido no artigo 17 e demais aplicables do Regulamento xeral de recadación, así como polo disposto na Orde do 21 de xuño de 2006 pola que se regulan procedementos de xestión recadatoria e a actuación das entidades colaboradoras.
Segundo.-Os ingresos realizaranse nas contas restrinxidas abertas, tituladas:
a) Tesouro Público Facenda Galega, conta restrinxida de colaboración na recadación da Consellería de Economía e Facenda de declaracións-liquidacións ou autoliquidacións.
b) Tesouro Público Facenda Galega, conta restrinxida de colaboración na recadación da Consellería de Economía e Facenda de liquidacións practicadas pola Administración.
c) Tesouro Público Facenda Galega, conta restrinxida de colaboración na recadación da Consellería de Economía e Facenda de taxas, prezos, multas e sancións.
Terceiro.-Caja Duero deberá comunicar a esta dirección xeral o número de identificación das contas abertas para cada unha das agrupacións indicadas.
Contra esta resolución poderá interpoñerse, de conformidade co disposto no artigo 114 da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común, recurso de alzada ante o conselleiro de Economía e Facenda, no prazo dun mes contado desde o día seguinte ao da súa notificación.
Esta resolución producirá efectos desde o día seguinte ao da súa publicación no Diario Oficial de Galicia.
Santiago de Compostela, 11 de decembro de 2006.
Regina Losada Trabada
Directora xeral de Tributos